text: ломоносов темір кен орны қостанай облысының рудный қаласынан қарай 20 км жерде ашылған (1949). кен орнының геологиялық құрылысы сарыбай, соколов, андреев свиталарының жыныстарынан тұрады. тау жыныстары көптеген өзгерістерге ұшырап, гранатты, пироксенді және скарндарға айналып, түрі өзгеріп отырады. кен орыны екі телімнен солтүстік-батыс және орталық телімнен тұрады. солтүстік-батыс бөлігінің кендері әктастар мен қабаттар жапсарындағы скарндар арасында орналасқан. олардың ұзындығы 1200 м-ге және құлау бағыты 1600 м-ге созылған, қалыңдығы 303 м. кен денелері бірнеше қабаттар түзеді. орталық бөлігінің кендері андезитті порфириттер мен интрузивті жыныстар арасында орналасқан. оның ұзындығы 600-900 м. негізгі кенді минералы магнетит, қосымшалары пирит, гематит, сфалерит, халькопирит, галенит, ал сидерит, ильменит сирек кездеседі. темір кенінің қоры 117 млн. т, орташа мөлшері 35,8% ломоносов темір кен орны қорының мөлшері жөнінен орташа кендер қатарына жатады.